৩৩ হাজার পৃষ্ঠার রায় লেখা শেষ: বিডিআর বিদ্রোহ হত্যা মামলার পূর্ণাঙ্গ রায় শিগগির
আলোচিত বিডিআর বিদ্রোহের হত্যা মামলায় হাইকোর্টের পূর্ণাঙ্গ রায় বেরোচ্ছে শিগগির। সুপ্রিমকোর্টের নির্ভরযোগ্য সূত্র বলছে, সংশ্লিষ্ট বেঞ্চের ৩ বিচারপতির রায় লেখার কাজ শেষ। শনিবারও তারা এ নিয়ে বৈঠক করেন। প্রায় ৩৩ হাজার পৃষ্ঠার পূর্ণাঙ্গ রায়ে স্বাক্ষর শেষে দু-এক দিনের মধ্যে তা প্রকাশ হতে পারে বলে সূত্র নিশ্চিত করেছে। রায়ের অনুলিপি সুপ্রিমকোর্টের ওয়েবসাইটে দেয়া হবে।

২০১৭ সালের ২৭ নভেম্বর বিচারপতি মো. শওকত হোসেন, বিচারপতি মো. আবু জাফর সিদ্দিকী ও বিচারপতি মো. নজরুল ইসলাম তালুকদারের সমন্বয়ে গঠিত বৃহত্তর বেঞ্চ ১৩৯ জনকে ফাঁসির আদেশ দেন। মামলার ডেথ রেফারেন্স ও আপিল শুনানি শেষ হওয়ার ৭ মাস পর দেয়া রায়ে ১৮৫ জনকে যাবজ্জীবন ও ২০০ জনকে বিভিন্ন মেয়াদে কারাদণ্ড দেয়া হয়। এর মধ্যদিয়ে ২০১৩ সালের ৫ নভেম্বর নিু আদালতের রায় অনুমোদন প্রক্রিয়া চূড়ান্তভাবে সম্পন্ন হতে যাচ্ছে। জানা যায়, সংশ্লিষ্ট বেঞ্চের সিনিয়র বিচারপতি শওকত হোসেন মূল রায় লিখেছেন। তিনি রায়ের প্রায় সাড়ে ১১ হাজার পৃষ্ঠা লিখে বেঞ্চের অপর দুই বিচারপতির কাছে পাঠান। বিচারপতি আবু জাফর সিদ্দিকী তার অংশের প্রায় ১৬ হাজার পৃষ্ঠা লিখেছেন। কনিষ্ঠ বিচারপতি নজরুল ইসলাম তালুকদার লিখেছেন সাড়ে ৫শ’ পৃষ্ঠার ওপর। ভুল-ত্রুটি খতিয়ে দেখার পর তিনজনের লেখা রায় একত্রিত করা হয়। বাংলাদেশের ইতিহাসে কোনো মামলায় সবচেয়ে বেশি সংখ্যক আসামির ফাঁসির আদেশ দেয়া হয় এ রায়ে।





নিয়ম অনুযায়ী হত্যা মামলায় হাইকোর্টের রায় প্রকাশের পর উভয়পক্ষই আপিল বিভাগে আপিল করতে পারবে। আপিলের মধ্যদিয়ে বিচার প্রক্রিয়া চূড়ান্তভাবে সম্পন্ন হবে। এরপরও রিভিউ করার সুযোগ থাকবে। রিভিউ আবেদন নিষ্পত্তির পর মৃত্যুদণ্ডপ্রাপ্ত আসামিদের রাষ্ট্রপতির কাছে প্রাণভিক্ষার আবেদন করতে পারবেন। সেটাই শেষ ধাপ। আসামিপক্ষের আইনজীবী অ্যাডভোকেট আমিনুল ইসলাম যুগান্তরকে শনিবার বলেছেন, শুনেছি রায় লেখা শেষ হয়েছে। এখন স্বাক্ষরের পর প্রকাশ করা হবে। রায় প্রকাশের এক মাসের মধ্যে আসামিরা লিভ টু আপিলের সুযোগ পাবেন। ২০০৯ সালের ২৫-২৬ ফেব্রয়ারি পিলখানায় বিডিআর সদর দফতরে বিদ্রোহের ঘটনায় ৫৭ সেনা কর্মকর্তাসহ ৭৪ জনকে হত্যা করা হয়। এ ঘটনায় প্রথমে রাজধানীর লালবাগ থানায় হত্যা ও বিস্ফোরক আইনে দুটি মামলা হয়। পরে এসব মামলা নিউমার্কেট থানায় স্থানান্তরিত হয়। সিআইডি দীর্ঘ তদন্ত শেষে হত্যা মামলায় ২৩ বেসামরিক ব্যক্তিসহ প্রথমে ৮২৪ জনের বিরুদ্ধে অভিযোগপত্র দাখিল করে। এ ছাড়া বিস্ফোরক আইনে করা মামলায় ৮০৮ জনের বিরুদ্ধে অভিযোগপত্র দেয় সিআইডি। পরে আরও ২৬ জনকে অভিযুক্ত করে ৮৩৪ জনের বিরুদ্ধে সম্পূরক অভিযোগপত্র দেয়া হয়। বিচার চলাকালে তৎকালীন বিডিআরের ডিএডি রহিমসহ চার আসামির মৃত্যু হয়। মামলায় আসামিদের মধ্যে বিএনপি নেতা ও সাবেক এমপি নাসির উদ্দিন আহমেদ পিন্টু এবং স্থানীয় আওয়ামী লীগ নেতা তোরাব আলীরও সাজা হয়। সাজা ভোগকালীন পিন্টু অসুস্থ হয়ে মৃত্যুবরণ করেন। রক্তক্ষয়ী ওই বিদ্রোহের প্রেক্ষাপটে বাংলাদেশ সীমান্ত রক্ষী এ বাহিনীর নাম বদল করে রাখা হয় বর্ডার গার্ড বাংলাদেশ (বিজিবি)।

আলোচিত বিডিআর বিদ্রোহের হত্যা মামলায় হাইকোর্টের পূর্ণাঙ্গ রায় বেরোচ্ছে শিগগির। সুপ্রিমকোর্টের নির্ভরযোগ্য সূত্র বলছে, সংশ্লিষ্ট বেঞ্চের ৩ বিচারপতির রায় লেখার কাজ শেষ। শনিবারও তারা এ নিয়ে বৈঠক করেন। প্রায় ৩৩ হাজার পৃষ্ঠার পূর্ণাঙ্গ রায়ে স্বাক্ষর শেষে দু-এক দিনের মধ্যে তা প্রকাশ হতে পারে বলে সূত্র নিশ্চিত করেছে। রায়ের অনুলিপি সুপ্রিমকোর্টের ওয়েবসাইটে দেয়া হবে।

২০১৭ সালের ২৭ নভেম্বর বিচারপতি মো. শওকত হোসেন, বিচারপতি মো. আবু জাফর সিদ্দিকী ও বিচারপতি মো. নজরুল ইসলাম তালুকদারের সমন্বয়ে গঠিত বৃহত্তর বেঞ্চ ১৩৯ জনকে ফাঁসির আদেশ দেন। মামলার ডেথ রেফারেন্স ও আপিল শুনানি শেষ হওয়ার ৭ মাস পর দেয়া রায়ে ১৮৫ জনকে যাবজ্জীবন ও ২০০ জনকে বিভিন্ন মেয়াদে কারাদণ্ড দেয়া হয়। এর মধ্যদিয়ে ২০১৩ সালের ৫ নভেম্বর নিু আদালতের রায় অনুমোদন প্রক্রিয়া চূড়ান্তভাবে সম্পন্ন হতে যাচ্ছে। জানা যায়, সংশ্লিষ্ট বেঞ্চের সিনিয়র বিচারপতি শওকত হোসেন মূল রায় লিখেছেন। তিনি রায়ের প্রায় সাড়ে ১১ হাজার পৃষ্ঠা লিখে বেঞ্চের অপর দুই বিচারপতির কাছে পাঠান। বিচারপতি আবু জাফর সিদ্দিকী তার অংশের প্রায় ১৬ হাজার পৃষ্ঠা লিখেছেন। কনিষ্ঠ বিচারপতি নজরুল ইসলাম তালুকদার লিখেছেন সাড়ে ৫শ’ পৃষ্ঠার ওপর। ভুল-ত্রুটি খতিয়ে দেখার পর তিনজনের লেখা রায় একত্রিত করা হয়। বাংলাদেশের ইতিহাসে কোনো মামলায় সবচেয়ে বেশি সংখ্যক আসামির ফাঁসির আদেশ দেয়া হয় এ রায়ে।